14/10/2019 | Administración LocalConsorcios
Consorcio Provincial Contra Incendios e Salvamento da Coruña
Acuerdo Plenario sobre cambio Modelo de Gestión del Servicio de Prevención y Extinción de Incendios a partir del 01/01/2020

Mediante a presente ponse en xeral coñecemento, que o Pleno deste Consorcio, en sesión ordinaria de 13.09.2019, adoptou, entre outros, o seguinte acordo en relación coa determinación do modelo de xestión do servizo de prevención e extinción de incendios neste Consorcio, cuxo contido se transcribe a continuación aos efectos que no mesmo se establecen: Con data 12.04.2019 o Pleno do Consorcio adoptou o acordo de tomar en consideración a Memoria elaborada pola Comisión de estudo, creada en sesión plenaria de 09.04.2018, sobre os aspectos social, xurídico, técnico e financeiro en relación coa prestación do servizo de prevención e extinción de incendios, e salvamento que presta o Consorcio Provincial contra Incendios e Salvamento da Coruña, e na que se conclúe como forma de prestación do mesmo mais sostible e eficiente, de entre as previstas no artigo 85.2 LBRL, a xestión directa mediante efectivos de persoal propio do Consorcio, asumindo a subrogación do persoal de acordo co disposto na Memoria e nos termos alí reflectidos. Con data 13.09.2019 reuniuse a Comisión de estudio co fin de ditaminar as alegación presentadas, emitíndose o seguinte ditame: Con data 17.04.2019, no Boletín Oficial da Provincia da Coruña núm.74, publícase anuncio de información pública da Memoria sobre os aspectos sociais, xurídicos, económicos, técnicos e financeiros respecto da xestión do Servizo de extinción de incendios e salvamento, durante un prazo de 30 días naturais, nos que se poderán presentar alegacións e observacións á Memoria. Segundo se desprende do certificado de exposición pública e resultados, emitido pola secretaria interventora en data 12.09.2019, foron presentadas en tempo e forma, no Rexistro de Entrada de Documentos, a través do Sistema de Interconexión de Rexistros (SIR), con núm.201990000000062 e data 15.05.2019 escrito de alegacións pola Mesa intersindical de bombeiros de Galicia contra a devandita Memoria. Con data 13.09.2019 reuniuse a Comisión de estudio co fin de ditaminar as alegación presentadas, emitíndose o seguinte ditame, cuxo teor literal é o seguinte: PRIMEIRO. O Pleno do Consorcio Provincial contra Incendios e Salvamento da Provincia da Coruña, na sesión que tivo lugar o día 12 de abril de 2019, aprobou a “Memoria sobre os aspectos sociais, xurídicos, económicos, técnicos e financeiros respecto da xestión do servizo de extinción de incendios e salvamento” determinando como forma de xestión máis sostible e eficiente, entre as previstas no artigo 85.2, a xestión directa mediante persoal propio do Consorcio. Dito documento foi elaborado e ditaminado favorablemente pola Comisión político-técnica creada para o efecto, consonte ao previsto no artigo 97.1 do Texto refundido de Disposicións vixentes en materia de réxime local (R. D. lexislativo 781/1986, de 18 de abril). SEGUNDO. Dándolle cumprimento ao disposto no referido artigo 97.1, dita Memoria foi exposta ao público por prazo de 30 días naturais, mediante anuncio publicado no Boletín Oficial da Provincia número 74, do 17 de abril de 2019, así como no Taboleiro de anuncios e na páxina web do Consorcio. TERCEIRO. Dentro do prazo conferido para o efecto, con data de 15 de maio de 2019 (Rexistro Xeral da Xunta de Galicia, Portelo único, entrada 1554), Don Jesus Ambrosio Desviat Rodriguez Monsa, actuando na súa condición de Voceiro da Mesa Intersindical de Bombeiros de Galicia, presentou un escrito de alegacións, no que, en síntese, presenta as seguintes: 1ª.- Que nas distintas reunións de traballo mantidas falouse do recoñecemento da antigüidade a prol dos bombeiros que configuran o plantel das empresas concesionarias nun “futuro proceso de afianzamento das plazas” e que esta circunstancia “viuse obviada totalmente no documento”. A este respecto invócase o Acordo Marco de Subrogación que se negociou coas catro deputacións, do que se manifesta que “explícitamente se acordou ter en conta esta antigüidade do persoal do Consorcio Provincial de A Coruña cando se produza a cobertura definitiva das plazas, de maneira que nun futuro se acorde entre o Consorcio e as centrais sindicais”. 2ª. En segundo lugar, explícase que se detectaron unha serie de erros no Anexo I, preséntandose esta alegación para que se proceda a súa corrección. Sucintamente, os erros dos que se advirte son os seguintes: A relación de persoal de Intervención refírese a data de 1-1-2018, cando debe estar referida ao 31-12-2018. Erros na transcrición de nomes. Erro na data da alta dun traballador. Inclusión na listaxe dun traballador que está en situación de excedencia voluntaria, cando debería figurar o que está ocupando o seu posto. Omisión dun traballador contratado dende o 02/09/2018. Erro no número correspondente a un traballador. Inclusión na listaxe dun traballador do Parque de Santa Comba como Coordinador-sarxento, non figurando tal posto de traballo nos pregos de contratación nin no convenio en vigor. Erro na alta dun traballador do Parque das Pontes CUARTO. Á vista das alegacións presentadas, logo das comprobacións oportunas, efectivamente se puido constatar a existencia dos erros advertidos no Anexo I, considerando asemade que, sen prexuízo de proceder a súa corrección na Memoria definitiva, a circunstancia referida ao traballador que se atopa en excedencia voluntaria e cuxo posto de traballo está cuberto agora por outro traballador, merecía un estudo singular, que debería realizar unha persoa experta en Dereito do Traballo. Para tal efecto, foi solicitado un ditame a Dona Maria Dosinda Fatima Mercedes Krumov Gavrus, catedrática de Dereito do Traballo e de Seguridade Social da Universidade de Santiago de Compostela. O ditame solicitado foi emitido o día 25 de xuño de 2019 (achégase copia do mesmo) e no mesmo conclúese que o dereito a subrogarse correspóndelle á persoa que ocupa actualmente o posto de traballo, posto que o traballador en situación de excedencia voluntaria só podería reincorporarse de existir posto vacante axeitado no momento en que solicite dita reincorporación. Polo demais, no tocante á primeira das alegacións presentada referida ao recoñecemento da antigüidade, esta Comisión entende que dito concepto, no seu efecto retributivo, xa está implícito no dereito de subrogación do persoal traballadora, ao facerse constar expresamente a data de incorporación ao plantel da respectiva empresa concesionaria; agora ben, no aspecto deste concepto que puidera incidir no futuro proceso selectivo para a cobertura definitiva das prazas, esta Comisión non se pronuncia, dado que non lle compete informar un asunto sobre o que deberá decidir, no momento procedimental oportuno, o órgano competente do Consorcio. Primeiro. Estimar parcialmente as alegacións presentadas polo voceiro da Mesa Intersindical de Bombeiros de Galicia, no tocante aos erros apreciados no Anexo I da Memoria e, logo da súa inmediata emenda, aprobar ditaminar favorablemente e con carácter definitivo a Memoria sobre os aspectos sociais, xurídicos, económicos, técnicos e financeiros respecto da xestión do servizo de extinción de incendios e salvamento, determinando como forma de xestión máis sostible e eficiente, de entre as previstas no artigo 85.2 LBRL, a xestión directa mediante persoal propio do Consorcio. Segundo. Non pronunciarse sobre a alegación referida ao recoñecemento da antigüidade como criterio ou mérito a ter en conta no futuro proceso selectivo para a cobertura definitiva dos postos de traballo, xa que é non foi obxecto de estudo por esta Comisión e será un acordo a adoptar no momento procedimental oportuno polo órgano competente do Consorcio, logo da negociación coa representación do persoal e da emisión dos preceptivos informes.>> Sométese, polo vicepresidente, o asunto a votación ordinaria, de forma que por unanimidade dos membros presentes deste Pleno (5 votos a favor), adóptanse os seguintes PRIMEIRO.- Estimar parcialmente as alegacións presentadas polo voceiro da Mesa Intersindical de Bombeiros de Galicia, no tocante aos erros apreciados no Anexo I da Memoria e, logo da súa inmediata emenda, aprobar con carácter definitivo a Memoria sobre os aspectos sociais, xurídicos, económicos, técnicos e financeiros respecto da xestión do servizo de extinción de incendios e salvamento, determinando como forma de xestión máis sostible e eficiente, de entre as previstas no artigo 85.2 LBRL, a xestión directa mediante persoal propio do Consorcio. SEGUNDO.- Non pronunciarse sobre a alegación referida ao recoñecemento da antigüidade como criterio ou mérito a ter en conta no futuro proceso selectivo para a cobertura definitiva dos postos de traballo, xa que é non foi obxecto de estudo pola Comisión e será un acordo a adoptar no momento procedimental oportuno polo órgano competente do Consorcio, logo da negociación coa representación do persoal e da emisión dos preceptivos informes. TERCEIRO.- Publicar este acordo, para o seu xeral coñecemento, no Boletín Oficial da Provincia da Coruña. CUARTO.- Notificar aos interesados e ás empresas concesionarias, para o seu coñecemento, e aos efectos oportunos.>> RECURSOS.- Contra a presente Resolución que pon fin á vía administrativa, pode interpoñer alternativamente recurso de reposición potestativo ante o Presidente deste Consorcio, no prazo dun mes para contar desde o día seguinte ao da recepción da presente notificación, de conformidade cos artigos 123 e 124 da Lei 39/2015, do 1 de outubro, do Procedemento Administrativo Común das Administracións Públicas; ou ben interpoñer directamente recurso contencioso-administrativo, ante Xulgado Contencioso Administrativo da Coruña no prazo de dous meses, a contar desde o día seguinte ao da recepción da presente notificación, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Se se optase por interpoñer o recurso de reposición potestativo non poderá interpoñer recurso contencioso-administrativo ata que aquel sexa resolto expresamente ou se produza a súa desestimación por silencio. Todo isto sen prexuízo de que poida interpoñer Vd. calquera outro recurso que puidese estimar máis conveniente ao seu dereito. A Memoria sobre os aspectos social, xurídico, técnico e financeiro en relación coa prestación do servizo de prevención e extinción de incendios e salvamento que presta o Consorcio Provincial contra Incendios e Salvamento da Coruña, definitivamente aprobada en sesión ordinaria do Pleno de data 13.09.2019, poderase consultar, de xeito íntegro, no taboleiro de anuncios da sede electrónica do Consorcio ó que se poderá acceder no seguinte enlace: https://sede.cciacoruna. gal/opencms/es/informacion/tablon/Noticia_Secretaria_003. html En Carballo, 8 de outubro do 2019. O Presidente, A secretaria interventora, Asdo: Valentín González Formoso Asdo.: M. Graciela Riveiro Moreira